Source: https://www.proenergy.sk/bezpecnostne-dokumentacie-a-projekty-na-ochranu-osobnych-udajov/gdpr-nariadenie-eu-2016-679-general-data-protection-regulation-27.html
Timestamp: 2018-12-12 13:24:56+00:00

Document:
GDPR - nariadenie (EÚ) 2016/679 „General Data Protection Regulation" - ProEnergy
Úvod Osvedčenia Referencie Aktuality Kontakty
Bezpečnostné dokumentácie a projekty na ochranu osobných údajov
Projekty ochrany osobných údajov
GDPR - nariadenie (EÚ) 2016/679 „General Data Protection Regulation"
Komplexná bezpečnosť podnikov a organizácií
Projekty priemyselnej bezpečnosti
PROENERGY, s.r.o.,
Tel. 1: +421 44 5514102/03
Tel. 2: +421 948 044 466
Fax: +421 44 551 4104
email: proenergy@proenergy.sk
IČO: 43 965 849
IČO DPH: SK2022534877
Nové nariadenie Európskeho parlamentu a Rady rady (EÚ) 2016/679 („General Data Protection Regulation“ alebo „GDPR“) už vstúpilo do platnosti a čoskoro bude implementované do právnych úprav členských štátov Európskej únie. V súvislosti s týmto nariadením dôjde k zmene pôvodného zákona č. 122/2013 Z. z. o ochrane osobných údajov, čím vzniknú prevádzkovateľom nové povinnosti, ktoré je potrebné splniť do 25. mája 2018.
Nariadenie GDPR je všeobecné nariadenie, ktoré bude v určitých oblastiach konkretizované jednotlivými členskými štátmi Európskej únie. Nehľadiac na nové pravidlá, ktorých zmena ešte len v budúcnosti nastane, vieme Vás pripraviť a oboznámiť so zmenami v oblastiach, ktoré sú už dnes prostredníctvom GDPR jasne definované. Týmto spôsobom zabezpečíme jednoduchší a plynulý prechod na novú právnu úpravu.
Nariadenie GDPR zakotvuje nové, v našej legislatíve doteraz neobsiahnuté práva, pojmy a povinnosti, ktorými napríklad sú:
Nariadenie ustanovuje povinné poverenie „zodpovednej osoby“ pre mnohé subjekty, ktoré budú musieť splniť zákonom stanovené kritériá
Oznamovanie porušenia ochrany osobných údajov dozornému orgánu alebo dotknutej osobe
Rozširujú sa práva dotknutých osôb
Nariadenie GDPR definuje aj údaje, ako IP-adresa a súbory cookie, ktoré za určitých podmienok budú považované za osobné údaje
Mnohé podniky sú povinné vykonať Analýzu dôsledkov
Zakotvuje sa nová právna úprava práv detí pri spracovaní ich osobných údajov
Právo na vymazanie (právo ,,na zabudnutie“), právo na obmedzenie spracúvania, právo na prenosnosť osobných údajov, právo na opravu nesprávnych osobných údajov, atď.
Pojmy pseudonymizácia, profilovanie, skupina podnikov, genetický údaj, atď.
Prevádzkovatelia v závislosti od rozsahu a povahy spracúvaných osobných údajov budú musieť mať zabezpečenú implementáciu bezpečnostných opatrení podľa nariadenia Európskeho parlamentu a rady (EÚ) 2016/679 (ďalej ako „nariadenie“) v aplikácii príslušnej legislatívy, nasledovne:
a) Posúdiť riziká a prijať primerané technické a organizačné opatrenia formou bezpečnostných smerníc, prijatej bezpečnostnej politiky, kódexu správania, alebo certifikácie a monitorovať ich dodržiavanie podľa čl. 24 až 25, čl. 32 a čl. 40 až 42 nariadenia
b) Vykonať posúdenie vplyvu na ochranu údajov pre jeden, alebo viaceré spracovateľské operáce podľa čl. 35 nariadenia
c) Viesť záznamy o spracovateľských činnostiach podľa čl. 30 nariadenia prevádzkovateľom, alebo sprostredkovateľom
d) Poskytovať informácie dotknutým osobám podľa čl. 13 a 14 nariadenia a v prípade požiadavky zabezpečiť uplatniteľnosť práv dotknutých osôb podľa čl. 15 až 22 nariadenia
e) Získať preukázateľný súhlas dotknutých osôb (vrátane súhlasu zákonných zástupcov neplnoletých detí) podľa čl. 7 a 8 nariadenia
f) Určiť zodpovednú osobu podľa čl. 37 až 39 nariadenia
g) Zabezpečiť odbornú prípravu zamestnancov a iných fyzických osôb, ktoré majú na základe poverenia prístup k osobným údajom (napr. formou školení) podľa čl. 32 ods.4 nariadenia
h) Preveriť sprostredkovateľov o zabezpečovaní primeraných záruk podľa nariadenia a uzatvoriť s nimi sprostredkovateľské zmluvy podľa čl. 28 nariadenia
i) Informovať Úrad na ochranu osobných údajov SR, prípadne aj dotknuté osoby o porušení ochrany osobných údajov a viesť záznamy o týchto porušeniach podľa čl. 33 a 34 nariadenia
Rozsah potrebnej dokumentácie a jej štruktúru upresní nový zákon na ochranu osobných údajov a príslušné vykonávajúce vyhlášky Úradu na ochranu osobných údajov Slovenskej republiky.
Radi Vás pripravíme na novú legislatívu a pomôžeme pri zavedení príslušných procesov a interných smerníc spoločnosti týkajúcich sa problematiky ochrany osobných údajov.
© 2014 PROENERGY, s.r.o.

References: čl. 24
 čl. 32
 čl. 40
 čl. 35
 čl. 30
 čl. 13
 čl. 15
 čl. 7
 čl. 37
 čl. 32
 čl. 28
 čl. 33